Mardi perkenal sempena Hari Inovasi 2022 lima produk baharu Oleh KOSMO! | 18 Oktober 2022, 5:39 pm Ahmad (tengah) pada majlis pelancaran produk baharu bersempena Hari Inovasi Mardi 2022. PETALING JAYA - Hari turut memperkenalkan lima produk baharu yang bakal memberi manfaat kepada masyarakat dan negara. Inovasi Mardi 2022 yang dilancarkan hari ini Majlis tersebut telah disempurnakan oleh Timbalan Menteri Pertanian dan Industri Makanan 1 (MAFI), Datuk Seri Ahmad Hamzah. Produk baharu itu adalah Teknologi Floc Test untuk mengesan penyakit padi, Teknologi Nano Formulasi untuk penyakit padi, Slow-release energy bar iaitu bar pembebasan tenaga berkala, High-energy Candy, kandi bertenaga tinggi dan Recovery Sports Drink - Minuman Pemulihan Sukan.
Menurut kenyataan yang dikeluarkan bersempena sambutan Hari Inovasi Mardi 2022, Ahmad menjelaskan, Hari Inovasi Mardi yang diadakan setiap tahun merupakan satu platform bagi kakitangan mempersembahkan hasil kajian yang berinovatif selari dengan tanggungjawabnya sebagai Institusi penyelidikan agro makanan utama Negara. "Dengan bertemakan 'R&D Memperkasa Sekuriti Makanan', tema tersebut bertepatan dengan isu global masa kini yang dialami oleh seluruh dunia termasuklah Malaysia ditambah pula peperangan negara luar, perubahan cuaca yang semakin meruncing dan sebagainya. "Impaknya, sekuriti makanan dalam negara semakin terancam dan hal ini menjejaskan aktiviti serta rantaian bekalan makanan bagi industri pertanian dan makanan," jelasnya. Tambah beliau, Mardi sentiasa menerapkan pendekatan-pendekatan baharu dalam penyelidikan bagi menghasilkan inovasi dah teknologi untuk sektor pertanian dan industri makanan. Fokus penyelidikan yang dijalankan adalah untuk menangani isu-isu berkaitan bagi mengurangkan kebergantungan import dan meningkatkan keupayaan pengeluaran dalam negara bagi menjamin sekuriti agro makanan negara. -KOSMO!ONLINE